ÚJVIDÉKI EGYETEM

MAGYAR TANNYELVŰ TANÍTÓKÉPZŐ KAR

SZABADKA

**KUTATÁSI PROJEKT**

TÉMA:

**A „DIGITÁLIS BILINCS”**

HALLGATÓK:

Szalma Izabella

Tóth Lívia

MENTOR:

Námesztovszki Zsolt mgr.

**SZABADKA, 2012.**

Tartalomjegyzék

[Alapfogalmak ismertetése 3](#_Toc340255044)

[Egyezmény 3](#_Toc340255045)

[Illegális tevékenységek 3](#_Toc340255046)

[„Y” generáció 3](#_Toc340255047)

[Szerzői jogok 4](#_Toc340255048)

[Az ACTA, avagy a Hamisítás Elleni Kereskedelmi Megállapodás 5](#_Toc340255049)

[A kutatás célja 7](#_Toc340255050)

[Hipotézis felállítása 8](#_Toc340255051)

[Eredmények bemutatása 10](#_Toc340255052)

[Következtetés 16](#_Toc340255053)

[A kérdőív (melléklet) 17](#_Toc340255054)

[Felhasznált irodalom 18](#_Toc340255055)

**Alapfogalmak ismertetése**

## Egyezmény

Az egyezmény valójában egy egyezség, megegyezés, két fél egyhangú megállapodása valamiben. A megállapodást általában hosszas megbeszélés előzi meg, amelyben az egyik fél ismerteti a tényeket, azaz az egyezményt s annak minden apró részletét, majd ezután a másik fél döntést hoz és megtörténik a megállapodás, az egyezmény elfogadása. Nagyon fontos, hogy a döntést hozó fél minden apró részletről tudjon és mindent értsen, s így később nem kerülhet sor az egyezmény felmondására.

## Illegális tevékenységek

Az illegális szó jelentése: „Ami hatósági tilalom s üldözés ellenére, titkon létezik, működik; földalatti. “ … „Nem törvényes(en szerzett).” (Magyar Értelmező Kéziszótár, 1992)

A hétköznapi életből merítve minden olyan tevékenység mely illegális, azaz törvénybe ütköző, törvényt sértő, az ezzel foglalkozó hivatalos szervek által büntetendő. Napjainkban a legvitatottabb illegális tevékenységekhez tartozik például a kábítószerek árulása, emigrációk illegális módon, illegális szállítmányok, stb., melyek azért tartoznak a kiemelt kategóriába mert róluk jelenik meg a legtöbb hír a médiában és egyre több embert érintenek.

## „Y” generáció

Az „X” generációt egy új típusú az „Y” generáció követi, mely kialakulása a technológia fejlődéséhez köthető. E nemzedék születését az 1970-es évek vége és a 2000-es évek eleje közé teszik, míg más adatok szerint az 1982-1995 között születettek alkotják az „Y” generációt. „Ezredfordulós” generációnak is nevezik őket.

A technikai eszközök széleskörű ismerete jellemzi őket. A modern technikai eszközök születésüktől fogva része az életüknek. Nélkülük elképzelhetetlenek lennének a mindennapjaik. Már kisgyermekekként megismerkedhettek a tudomány és a technika újabbnál-újabb fejlesztéseivel. Magabiztosan kezelik a technikai eszközöket, ismereteik ezáltal fokozatosan bővül. Nagyobb önállóság és szabadabb véleménynyilvánítás jellemzi a generációt. Szinte lehetetlen olyan gyermekkel találkozni, aki ne ismerné a televízió, számítógép illetve a mobiltelefon fogalmát, melyek mindennapjaik szükséges eszközeihez tartoznak. Háztartásonként legalább egy számítógép található. A legtöbb gyermeknek már kisiskolás kora óta van saját mobiltelefonja is.

Az „X” generációhoz közelebb áll az internet világa, mint az előző generációhoz. Lázadóknak és szófogadatlanoknak tekintik őket, amiért nyitottak az informatikai fejlődés irányában. Megpróbálnak haladni a korral, tájékozódni, de nem közelítik meg a rákövetkező generációt. Ugyanis az „Y” generáció már gyakorlatiasabb, ők már beleszülettek a technika világába. Nem jelent nekik gondot az újabb fejlesztések megismerése, könnyedén kezelik a számítógépeket, telefonokat. Mások az elvárásaik a munkával szemben is. Olyan munkát akarnak végezni amit szeretnek is. Gyakran váltanak munkahelyet. Véleménynyílvánítás során szabadabbak, önállóbak, és nagyobb az önbizalmuk, mit az előző generációnak. Ennek oka a rohamosan fejlődő technika

A fiatalok negyede virtuálisan tartja a kapcsolatot barátaival. Kevesebb szervezést igényel és könnyebben megoldható. Míg a „Baby boomernek” nevezett (46-64 éves korig) generáció 15%-a és az „X” generációnak (32-45 évesek) is csak 19%-a állítja, hogy az internet a barátokkal való kapcsolattartás elsődleges terepe. Eközben az „y” (31 év alatti) generáció csaknem negyede, 22 százaléka tartja barátaival a kapcsolatot interneten keresztül. Idővel az idősebb korosztályok is fogékonyabbá válnak az új technikai eszközökre, ezáltal az interneten töltött idő mennyisége is növekedni fog. (<http://barikad.hu/a_fiatalok_negyede_inkabb_az_interneten_apolja_kapcsolatait-20121026>)

## Szerzői jogok

A szerzői jogi törvény az irodalmi, tudományos és művészeti alkotásokra vonatkozik függetlenül az alkotások műfajától, színvonalától, esztétikai jellemzőitől és mennyiségétől. Bármi ami szellemi tevékenység eredménye és egyedi jellegű, az szerzői alkotásnak minősül. A jogszabályokra, a hatósági és bírósági eljárásban keletkezett iratokra, az elvekre és ötletekre nem vonatkozik. A mű megszületésével érvénybe lép a szerzői jog. A szerzői jog azt a személyt illeti, aki a művet megalkotta. Gyakorlatban a szerző az, aki a művet nyilvánosságra hozta. Nem függ a mű publikálásának időpontjától. Egy mű nyilvánosságra hozatalától számítva hetven éven át a szerző védelmi jogot élvez.

A jogszabályoknak is lépést kell tartaniuk a korral. Az internet széles teret biztosít az információ terjedésére. Az internet fejlődésével megjelentek az elektronikus publikációk, szöveg, kép és multimédia formájában. Ezek másolása sokkal egyszerűbb mint a múltban. Másolás során a video és az audio kazetta, festmény illetve fénykép minősége romlik. Az elektronikus médiákról ugyanez nem mondható el (pl. fájlok – ugyanazok az egyesek és nullák sorozatából fog állni másolás után is). E tényből kiindulva ez a folyamat nem minősíthető illegális tevékenységnek. Összegezve az otthoni használatra letöltött multimédiák, nem minősülnek illegális tevékenységnek. Ugyanakkor a televízióból illetve a rádióból rögzített felvételek sem számítanak illegálisnak.

A szerzői jogok megsértése esetén a szerzőtől függ az eljárás kimenetele. A szerző kártérítést követelhet illetve más jogi eljárásokhoz folyamodhat. Mindenféleképp komoly következményekkel jár.

**Az ACTA, avagy a Hamisítás Elleni Kereskedelmi Megállapodás**

Az ACTA nevű egyezmény az első hivatalos fellépés az interneten történő hamisítások és illegális tevékenységek ellen. 2006-ban került úgymond „a világ elé” Japán által. Az egyezmény szövegét 2010-ben véglegesítették sorozatos tárgyalások után, s 2011-től állt nyitva az aláírók részére, de 2012-ben az Európai Parlament elutasított az egyezményt 478:39 arányban, melynek kapui 2013-ig álltak volna nyitva az aláíróknak. Az egyezményt ezt megelőzően 10 ország írta alá Tokióban, közülük először Japán, Ausztrália, Kanada, a Koreai Köztársaság, Marokkó, Új-Zéland, Szingapúr és az USA, majd az Európai Unió tagállamai.

A legtöbbet feltett kérdés, hogy a megállapodás szerint mi számít illegális tevékenységnek. Ezért több ország felfüggesztett a megegyezést, ezek közé tartozik Románia, Lengyelország, Litvánia, Bulgária. Az ACTA fellép a hamisítások, kalózkodás, illegális tevékenységek ellen, de mi minden számíthat annak? Több ilyen dolog is szóba jöhet, ami tisztázatlan. Ide tartoznak a fényképek, videók, adatok letöltései, másolásai, terjesztései, megosztásai, melyekhez nincs szerzői joga a felhasználónak. Ez a pont nagyon tág fogalmú, ezért csak pontos meghatározással szabadna a leendő tagok elé tárni.

Nem új fogalom már a netkommandó, amely egy olyan szervezet, mely az internetet szűri át, azon belül az ott történő kommunikációt olyan kulcsszavakat keresve, melyek terrorcselekményekre vonatkoznak. Minél több ilyen kulcsszóval találkoznak a felhasználónál, annál nagyobb az esélye hogy az felkerül a szigorúan ellenőrzött listára. Sajnos már volt példa rá, hogy olyan felhasználókat találtak, akik az interneten szervezkedtek hasonló céllal. Az ilyen felhasználók megtalálása és leállítása a célja ezeknek a csoportoknak.

A kulcsszavak közé valószínűleg a terrorista vezérek nevei, s különböző hasonló jellegű szavak mint az atombomba, terrortámadás, stb. tartozhatnak.

Az ACTA egyik legfontosabb és legtöbb embert érintő pontja viszont a büntetés, ugyanis nincs megfelelően meghatározva, hogy milyen szabálysértést milyen büntetés követ, s ez hatalmas veszélyt jelent az embereknek, mivel sokszor nincsenek tudatában, hogy illegális cselekvéseket végeznek. Mivel eddig nem volt semmilyen sikeres kimenetelű, hasonló célú, az internetet korlátozó szervezet, az embereknek az a normális, ahogyan most használják az internetet sokszor nem törődve a szerzői jogok sértésével, illegális letöltésekkel, adatcserékkel, stb. Nagyon nehéz lenne az internetet átszervezni olyan módon, hogy ellenőrizni lehessen az ilyen fajta kalózkodásokat. Egy hasonló, még gyerekcipőben járó projekt a CleanIt, mely szintén a terror elleni harcban venne részt, de az európai polgárokat nagyon szigorú ellenőrzésbe fogná az internet terén. Vajon meg lesz az ACTA utódja?

Az ilyen, a felhasználókat szigorúan érintő szabályozások ellen hatalmas tüntetéseket szerveztek Európa számos pontján. Különböző csoportok jöttek létre, és az Anonymus hackercsoportok egyre nagyobb számmal bővültek, sőt olyan emberek csatlakoztak hozzájuk, akik csak tiltakoznak, s nem hackerek. Az Anonymus csoportjai különböző lépéseket tettek a hivatalos tiltakozó találkozókon kívül: különböző számítógépes rendszereket törtek fel és hagytak jelet maguk után. Magyarországon például betörtek az Alkotmánybíróság honlapjára, és átírták az Alaptörvényt, valamint feltörték átírták a Nemzeti Rehabilitációs és Szociális Hivatal oldalát hasonló módon. A magyar Anonymus hackercsoport oldalán a következő szöveg áll:

„Az Anonymous vagyunk. Felhívjuk a figyelmet a visszaélésekre. Igazságot, igazságosságot, egyenlőséget és szólásszabadságot akarunk. A cenzúra, a vállalati kapzsiság és a korrupció ellen vagyunk. Hatalomváltást akarunk! Egy légió vagyunk. Nem felejtünk, nem bocsátunk meg. Számíts ránk!”

A hackerek egyik legnagyobb nemzetközi lépése a New York-i tőzsde feltörése volt, míg Spanyolországban nem csak virtuális támadások voltak - egy háromtagú csapat zavarta meg a Spanyol Filmakadémia díjátadóját Madridban, s közben a honlapukat is támadás érte. Az Anonymous olasz blogja adott hírt arról, hogy betörtek a Vatikán rendszerébe, de ezt a Vatikán nem erősítette meg. „ *A csoport korábban megbénította az amerikai igazságügyi minisztérium, a RIAA és MPAA (film, illetve zenekiadói szövetségek), a Universal és EMI zenekiadók és az FBI honlapját, majd az UnversalMusic.com-ot és a francia médiacég, a Vivendi honlapját is.”* Megtámadták Tunézia, Egyiptom, Jordánia, Marokkó, Szíria, valamint Líbia vezetőinek oldalait is.

Az egyezmény jó oldalát keresve felmerül a kérdés, hogy milyen hasznos értelme lett volna az egyezmény hatályba lépésének? Valójában egyszerű a válasz: a szerzői jogok védelme. Bővebben azt jelenti, hogy a szerzők jogai nagyobb tiszteletet kapnának és megváltozna a hamisítás helyzete a világon, a szerzők a sikerben a régi módon tudnának újra részesülni oly módon, hogy munkájukért több pénzt kapnának, ugyanis mindenért, amihez az interneten így eddig ingyenesen hozzá lehetett férni, ezek után fizetni kellene. Nem lehetne előzetes engedély kérése nélkül felhasználni mások munkáját, gondoljunk például egy idézet másolására, vagy egy háttérkép letöltésére. Mindez persze problémamentesen tudna működni, de csak megfelelő feltételek mellett.

Ma már szinte elképzelhetetlen a tanulás internet nélkül. A diákok többsége nem a könyvekhez fordul segítségért, hanem inkább az interneten keres utána az információknak. A multimédia nagyban megkönnyíti egyes tananyagok megértését, ugyanakkor érdekessé és szinessé teszi a tananyagot. Ha a diákok számára valami nem érthető, keresnek az interneten, ahol több forrás közül választhatják ki a számukra legérthetőbb illetve legmegbízhatóbb magyarázatot.

A legkedveltebb ilyen internetes oldal például a Wikipédia. Szinte mindenki elsőként azon az oldalon néz utána a keresett dolgoknak. Az oldalt mindenki szerkesztheti, ami miatt előfordluhat hogy bizonyos adatok tévesek. Közkedveltek még a különböző nyelvtanulási lehetőségeket nyújtó oldalak, szótárak, amelyek mind a gyorsabb és hatékonyabb tanulás forrásai lehetnek.

Leendő pedagógusokként tisztában kell lennünk a technika gyors fejlődésével, és azt követnünk is kell, mivel egyre több technikai eszköz kerül alkalmazásra az oktatásban, és tudnunk kell az internet adta lehetőségeket is kihasználni. Azonban tudatosulni kell bennünk, hogy a szerzői jogokat figyelembe kell venni, és fel kell hívnunk a tanulók figyelmét is arra, hogy milyen fontos a saját munka, és az érte járó sikerélmény.

Egyetemistáink az ”Y” generációhoz tartoznak, s már készségszinten használják az internetet, és a többi technikai eszközt is az életükben, ezért őket zerettük volna felmérni a kutatásunk során. Ők sokkal közelebb állnak az internethez, mint bármelyik generáció, mert beleszülettek a fejlett technikai világba. A világhálót használják kommunikációra, szórakozásra, de a tanuláshoz is. Emiatt a könyvek nagyot vesztettek régi szerepükből, mert minden megtalálható elektronikus formában Vitatható, hogy a világháló megkönnyíti-e a tanulást, de az biztos hogy felgyorsítja és egyre több embert vonz magához.

**A kutatás tárgya**

Az ACTA egyezmény hatalmas visszhangot keltett a világon, nagyon sok tiltakozás lett, ami végül meg is hozta az eredményét. Tanulókként tudatában vagyunk annak, hogy mennyire megnehezítette volna a tanulást, és milyen nehézségeket okozott volna az emberek életében. Mivel mi is az ”Y” generációhoz tartozunk, szinte lételemünk a technika, természetesen az internet is. Ki tudjuk használni a világháló adta lehetőségeket, és élünk is vele. Nem csak a kommunikációt, de a könnyebb tanulást, a tanulás segítését, az egyén fejlődését, szabadságát teszi lehetővé az internet. Manapság szinte bármiről információkat kereshetünk az interneten, s olykor előbbre jutunk vele mint egy könyvvel, mert sajnos könnyebb és gyorsabb mint beszerezni egy könyvet, de néha korszerűbb is olyan értelemben, hogy bizonyos dolgokról nem találunk semmit a nyomtatott szakirodalomban, míg az interneten igen. A legfőbb megkülönböztetője mindentől mégis a gyorsaság, ami nagy mértékben megkönnyebbíti életünket.

Szerbiában nem került sor tárgyalásokra az egyezményről, de Radivoje Mitrović minisztériumi államtitkár szerint országunk is csatlakozott volna az egyezmény elfogadóihoz. Ezek után ugyanazokat a törvényeket és előírásokat léptették volna életbe. Országunkban is hackercsoportok tiltakoztak és megtámadtak fontos internetes oldalakat, többek között politikai pártokét, valamint a „Grand“ és a „Siti rekords“ oldalát.

Nagyon nagy rá az esély, hogy az ellenzők között sokan az “Y” generációból valók. Miután ez felmerült bennünk, feltettük a kérdést, hogy vajon az egyetemisták körében milyen volt az egyezmény fogadtatása, valamint hogy mennyire vannak tisztában az illegális tevékenységek fogalmával, azaz tudják-e, hogy hamisítanak amikor hamisítanak.

Kutatásunk tárgyát az „Y” generáció sajátosságai, az internet használata az egyetemisák körében és az ACTA az egyetemistákra való kihatása képezte.

**A kutatás célja**

Kutatásunk célja amellett hogy betekintést nyerjünk a jelenlegi állapotokba, az hogy felhívjuk az emberek figyelmét a hamisítások jelenlétére, valamint hogy részletesebben megvizsgáljuk az egyetemisták internetes szokásait és viselkedését az interneten. Elsődlegesen az „Y” generáció ismereteire voltunk kíváncsiak az illegális internetes tevékenységekkel kapcsolatban, valamint az ACTA-val kapcsolatos érzéseiket szeretnénk feltérképezni.

**Hipotézis felállítása**

Kérdés, hogy egyetemistáink felismerik-e, hogy mikor végeznek illegális tevékenységet akaratlanul is, tudtukon kívül. Az internet használatakor szinte mindennaposnak számít a filmek, zenék, képek le- és feltöltése, adatcsere, megosztások, stb. Kérdés azonban, hogy mi is számít illegálisnak?

Hipotézisek:

* Feltételezzük, hogy az „Y” generáció egyetemistái internetes tevékenységének egy része illegálisnak minősül az ACTA egyezmény előírásai szerint.
* Feltételezzük, hogy az „Y” generáció egyetemistái ellenérzésekkel fogadnák ACTA nevű egyezményt.
* Feltételezzük, hogy az „Y” generáció egyetemistái úgy vélik, hogy ACTA nevű egyezmény megnehezítené a ma létező internet használatát.

**Minta és módszer**

A kutatás alanyai a szerbiai magyar nyelvű egyetemisták 19 és 26 év között. E generáció már nemcsak ismerkedik az internettel, hanem napiszinten használja. Az egyetemi tanulmányaik szerves részét képezi a számítógéphasználat. Az informatikai alapismeretek nélkülözhetetlen elemét képezik a tanulmányaiknak. Táblázatban feltüntetjük mely egyetemekről mennyi hallgató vett részt kérdőívünk kitöltésében. A kérdőív kizárólag internetes formában lett használva. A válaszadás anonim formában történt. A válaszok alapján valós adatok felhasználásával kaptuk meg a választ hipotézisünkre.

1. táblázat: A válaszadók száma és felosztása egyetemek szerint

|  |  |
| --- | --- |
| Válaszadók száma összesen: | 250 |
| Válaszadók száma egyetemek/karok szerint: | |
| Újvidéki Egyetem | Összesen : 223 |
| 1. Magyar Tannyelvű Tanítóképző Kar, Szabadka | 62 |
| 1. Művészeti Akadémia, Újvidék | 7 |
|  |  |
| 1. Bölcsészettudományi Kar, Újvidék | 32 |
| 1. Közgazdasági Kar, Szabadka | 10 |
| 1. Építőmérnöki Kar, Szabadka | 8 |
| 1. Műszaki Tudományok Kara, Újvidék | 39 |
| 1. Természettudományi-Matematikai Kar, Újvidék | 35 |
| 1. Orvosi Kar, Újvidék | 15 |
| 1. Sport és Testnevelési Kar, Újvidék | 3 |
| 1. Jogtudományi Kar, Újvidék | 4 |
| 1. Mezőgazdasági Kar, Újvidék | 5 |
| 1. Technológiai Kar, Újvidék | 3 |
| Szabadkai Műszaki Szakfőiskola, Szabadka | 27 |

**Eredmények bemutatása**

A válaszok rendszerezése után az eredményeket százalékokban fejeztük ki és diagramok segítségével szemléltetünk.

**1. diagram**: Mire használod az internetet? (több válasz is adható volt)

A hallgatók legnagyobb százaléka böngészésre, letöltésre és kommunikációra használja a világhálót.

**2. diagram:** Tisztában vagy-e az „illegális” szó jelentésével?

**3.  diagram:** Hallottál-e már az ACTA elnevezésű egyezményről?

**4.  diagram:** Tudod-e miről szól az egyezmény?

Megjegyzés: Fel szeretnénk hívni a figyelmet arra a megállapításra, hogy aki az előző kérdésre igennel válaszolt, az feltehetően azzal válaszolt erre a kérdésre is, ezek szerint mindenki aki hallott már az ACTA egyezményről, tudja is miről szól.

**5. diagram:**  Az ACTA (Hamisítás Elleni Kereskedelmi Megállapodás) azért jött létre, hogy ellenőrizze az internetet (pl. letöltés, feltöltés, böngészett oldalak, üzenetek, stb.) és megelőzze a hamisítást, amibe beletartozik a különböző tartalmak illegálisan való feltöltése, letöltése, megosztása, de akár másolása is. A hamisítókat szigorúan büntetnék.

Mit gondolsz, ez a tervezet megnehezítené-e az internet használatát?

**6.   diagram:** Ha az egyezmény szabályait tekintjük, foglalkozol-e hamisítással?

**7.** **diagram:** Ha tudod, hogy az előbb felsorolt tevékenységek illegálisak és büntetendőek, folytatnád- e őket?

**8. diagram:** Szerinted korrektek-e az egyezmény előírásai?

Megjegyzés: néhány válasz mellé kibővített magyarázatot kaptunk, mi szerint többen a Nem-re szavaztak, de szerintük megérthető a szerzői jogok védelme is, de országunkban az emberek nem engedhetik meg maguknak, hogy mindent az eredeti forrásból szerezzenek meg, ezért folyamodnak a hamisított s ezáltal olcsóbb példányok beszerzéséhez.

**9. diagram**:  Le tudnál-e mondani az internet olyan formájú használatáról, mint amilyenre most (az egyezmény nélkül) van lehetőséged?

**10. diagram**:  Mi a véleményed az egyezményről?

**Következtetés**

Hipotéziseinkben feltételeztük hogy az „Y” generáció egyetemistái internetes tevékenységének egy része illegálisnak minősül az ACTA egyezmény előírásai szerint, továbbá hogy ellenérzésekkel fogadnák az egyezmény érvénybe lépését, ugyanis az egyezmény megnehezítené az inetrnethasználatot.

A kapott adatokat összesítve megfigyelhetjük, hogy az egyetemisták véleménye megoszlik. Minden egyetemista használja az internetet és nagy többségük tisztában is van vele, hogy illegális tevékenységeket végeznek rajta. Meglepetést okozott számunkra az a tény, hogy többségük le tudna mondani eme tevékenységekről, illetve az internet használatáról is.  
Természetesen fenn áll az a lehetőség is, hogy a kérdőív nem minden pontjára kaptunk őszinte választ. Figyelembe véve ezt a tényezőt mégis arra a következtetésre jutottunk, hogy hipotéziseink beigazolódtak.

Hipotéziseink beigazolódtak, miszerint:

Az egyetemisták többsége illegális tevékenységeket végez az inerneten (az ACTA egyezmény előìrásait tekintve).

Feltételezésünk, hogy a többség az egyezmény szabályait nem tartja korrektnek beigazolódott. Az érvénybe lépése szűk korlátokat vonna az inertnethasználat köré.

Az a feltételezésünk is beigazolódott, miszerint az „Y” generáció egyetemistái úgy vélik, hogy ACTA nevű egyezmény megnehezítené a ma létező internet használatát.

Mivel a megegyezést létrejötte előtt megszüntették, természetesen az internethasználat ellenőrzése az egyezmény tervei szerint nem fog érvénybe lépni, de a róla avagy az interneten zajló illegális tevékenységről felmerült kérdések továbbra is aktuálisak maradnak.

# A kérdőív (melléklet)

**Kérdések:**

1. Mire használod az internetet? (több válasz is adható)
2. Böngészés
3. Feltöltés
4. Letöltés
5. Kommunikáció
6. Adatok másolása (például szövegek)
7. Egyéb dolgokra, amik nincsenek felsorolva
8. Tisztában vagy-e az „illegális” szó jelentésével? Igen Nem
9. Hallottál-e már az ACTA elnevezésü egyezményről?

Igen Nem

1. Tudod-e miről szól az egyezmény?

Igen Nem

1. Az ACTA (Hamisítás Elleni Kereskedelmi Megállapodás) azért jött létre, hogy ellenőrizze az internetet (pl. letöltés, feltöltés, böngészett oldalak, üzenetek, stb.) és megelőzze a hamisitást, amibe beletartozik a különböző tartalmak illegálisan való feltöltése, letöltése, megosztása, de akár másolása is. A hamisítókat szigorúan büntetnék.

Mit gondolsz, ez a tervezet megnehezitené-e az internet használatát?

Igen Nem

1. Ha az egyezmény szabályait tekintjük, foglalkozol-e hamisítással?

Igen Nem

1. Ha tudod, hogy az előbb felsorolt tevékenységek illegálisak és büntetendőek, folytatnád- e őket?

Igen Nem

1. Szerinted korrektek-e az egyezmény előírásai?

Igen Nem

1. Letudnál-e mondani az internet olyan formájú használatáról, mint amilyenre most (az egyezmény nélkül) van lehetőséged?

Igen Nem

1. Mi a véleményed az egyezményről?
2. Nem vagyok érintett.
3. Ellene vagyok.
4. Egyezek vele.

# Felhasznált irodalom

1. Magyar Értelmező Kéziszótár, Akadémia Kiadó Budapest 1992
2. <http://www.szerzoijog.com/fooldal>

Letöltve: 2012.10.01.

1. [https://www.eji.hu/eloadomuveszi\_jogok/szerzoi\_jogi\_torveny/szerzoi\_jogi\_torveny/xiii\_fejezet\_a\_szerzoi\_jo.html](https://www.eji.hu/eloadomuveszi_jogok/szerzoi_jogi_torveny/szerzoi_jogi_torveny/xiii_fejezet_a_szerzoi_jo.html%20)

2012.10.05

1. <http://hu.wikipedia.org/wiki/Y_gener%C3%A1ci%C3%B3>

2012.10.10.

1. <http://hu.wikipedia.org/wiki/Hamis%C3%ADt%C3%A1s_elleni_kereskedelmi_meg%C3%A1llapod%C3%A1s>

2012. 06.15.

1. <http://goo.gl/LxhS2>

2012.06.15

1. <http://barikad.hu/a_fiatalok_negyede_inkabb_az_interneten_apolja_kapcsolatait-20121026>

2012.10.31.

1. <http://www.blic.rs/IT/308737/Srbija-usvaja-sporazum-ACTA-koji-omogucava-cenzuru-na-netu>

2012.11.01.

1. <http://mno.hu/ahirtvhirei/lecsaptak-az-anonymous-csoport-magyar-tagjaira-1104057>

2012.11.06.

1. <http://hvg.hu/Tudomany/20121002_cleanit_eu_szabalyozas_tek>

2012.11.06.

1. <http://keszthely.jobbik.hu/content/kommunik%C3%A1ci%C3%B3s-b%C5%B1ncselekm%C3%A9nyek-%C3%A9s-konspir%C3%A1ci%C3%B3-az-internet-el%C5%91tti-korszakban>

2012.11.06.

1. <http://www.kiskegyed.hu/aktualis/kozugy/anonymus-hackermegaupload-cbs-113306>

2012.11.06.

1. <http://www.kurir-info.rs/anonimusi-za-kurir-srusicemo-sve-sajtove-u-srbiji-clanak-145234>

2012.11.06.

1. „Digitális bilincs”: http://kalozpart.org